Loe ja analüüsi eestikeelset uudisteksti ning loo sellest lühike, asjakohane pealkiri. Vasta ainult pealkirjaga, ära kirjuta midagi muud.
## Tekst:

Mart Avi andis välja muusikavideo loole "Lost Weekend", mis pärineb tema tänavu ilmunud albumilt "Blade". 16-millimeetrisele filmilindile jäädvustatud video režissöör on dokumentalist ja kino Sõpruse tegevjuht Ivar Murd.
"See on ühtaegu sisemine kaduvik ja pääsetee, marutuul tühjas portselantassis," ütles Avi ja lisas, et filmilint on tulikallis ja halastamatu. "Nagu elutähtsa otsuse tegemine pelgalt seitsme hingetõmbe jooksul, tühjendades Bruce Lee kombel oma tassi selleks, et seda saaks täita ja leida tühjuse, et saavutada täielikkus."

"Lost Weekend" on kolmas singel Mart Avi tänavu kevadel ilmunud kuuendalt täispikalt albumilt "Blade", mille kohta muusikajakiri Mojo on öelnud, et tegu on "Eesti neo-soul 'i enigma omaenda lavastatud film-noir 'iga" ning mida muusikaportaal Beats Per Minute on nimetanud "meisterlikuks popmuusika piiride nihestamiseks".

"Lost Weekend" video režissöör ja monteerija on Ivar Murd, operaator ja värvimääraja Fidelia Regina Randmäe.

Värsket videolugu saab kuulda ka Mart Avi tänavusel esimesel ja viimasel täispikal avalikul esinemisel Tallinnas Von Krahlis 2. detsembril. Kontserdi juhatab sisse Jim Jarmuschi filmi "Kummituskoer: Samurai tee" linastus.
## Pealkiri:

user
Mart Avi avaldas muusikavideo loole "Lost Weekend"
assistant